CELEX: 62018CA0396
Language: et
Date: 2019-11-07 00:00:00
Title: kohtuasi C-396/18: Euroopa Kohtu (esimene koda) 7. novembri 2019. aasta otsus (Corte suprema di cassazione eelotsusetaotlus - Itaalia) – Gennaro Cafaro versus DQ (Eelotsusetaotlus – Lennutransport – Määrus (EL) nr 1178/2011 – I lisa punkt FCL.065 – Ratione temporis kohaldamisala – Direktiiv 2000/78/EÜ – Võrdne kohtlemine töö saamisel ja kutsealale pääsemisel – Vanuse alusel diskrimineerimine – Artikli 2 lõige 5 – Artikli 4 lõige 1 – Riigisisesed õigusnormid, millega nähakse ette töösuhte automaatne lõppemine 60aastaseks saamisel – Õhusõidukite piloodid – Riigi julgeoleku kaitse)

23.12.2019   
            
            
               ET
            
            
               Euroopa Liidu Teataja
            
            
               C 432/11
            
         
      Euroopa Kohtu (esimene koda) 7. novembri 2019. aasta otsus (Corte suprema di cassazione eelotsusetaotlus - Itaalia) – Gennaro Cafaro versus DQ
      (kohtuasi C-396/18) (1)
      
      (Eelotsusetaotlus - Lennutransport - Määrus (EL) nr 1178/2011 - I lisa punkt FCL.065 - Ratione temporis kohaldamisala - Direktiiv 2000/78/EÜ - Võrdne kohtlemine töö saamisel ja kutsealale pääsemisel - Vanuse alusel diskrimineerimine - Artikli 2 lõige 5 - Artikli 4 lõige 1 - Riigisisesed õigusnormid, millega nähakse ette töösuhte automaatne lõppemine 60aastaseks saamisel - Õhusõidukite piloodid - Riigi julgeoleku kaitse)
      (2019/C 432/11)
      Kohtumenetluse keel: itaalia
      
         Eelotsusetaotluse esitanud kohus
      
      Corte suprema di cassazione
      
         Põhikohtuasja pooled
      
      
         Kassatsioonkaebuse esitaja: Gennaro Cafaro
      
         Vastustaja: DQ
      
         Resolutsioon
      
      Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artikli 2 lõiget 5 tuleb tõlgendada nii, et sellega ei ole vastuolus niisugune riigisisene õigusnorm, nagu on arutusel põhikohtuasjas, milles sätestatakse liikmesriigi julgeoleku kaitse tegevuseks kasutatavaid õhusõidukeid käitavas äriühingus töötavate pilootide töölepingu automaatne lõppemine 60aastaseks saamisel, tingimusel et see õigusnorm on vajalik avaliku julgeoleku huvides selle sätte tähenduses, mida eelotsusetaotluse esitanud kohus peab kontrollima.
      Direktiivi 2000/78 artikli 4 lõiget 1 tuleb tõlgendada nii, et sellega ei ole vastuolus niisugune riigisisene õigusnorm, nagu on arutusel põhikohtuasjas, milles sätestatakse liikmesriigi julgeoleku kaitse tegevuseks kasutatavaid õhusõidukeid käitavas äriühingus töötavate pilootide töölepingu automaatne lõppemine 60aastaseks saamisel, tingimusel et see õigusnorm on proportsionaalne selle sätte tähenduses, mida eelotsusetaotluse esitanud kohus peab kontrollima.
      
         (1)  ELT C 352, 1.10.2018.